নাসির উদ্দিন: অর্জন আর সাফল্যের ভেলায় চড়ে সাত বছরের বৈতরণী পেরিয়ে আট বছরে মোহনা টেলিভিশন। রাত ১২টা ১ মিনিটে কেক কাটার মধ্য দিয়ে নতুন বছরের পথচলার সূচনা ঘটে তৃতীয় প্রজন্মের এই টেলিভিশন চ্যানেলটির। অনুষ্ঠানের প্রধান অতিথি তথ্যমন্ত্রী হাসনুল হক ইনু বলেন, জঙ্গীমুক্ত বাংলাদেশ গড়ায় ভূমিকা অব্যাহত রাখতে হবে প্রতিষ্ঠানটিকে। এসময় অসহায় ও নির্যাতিত মানুষের পাশে দাঁড়ানোর প্রত্যয় জানান মোহনা টেলিভিশন চেয়ারম্যান আলহাজ কামাল আহমেদ মজুমদার।